Negative Zone

Προέλευση
Κανένας στο σύμπαν δε γνωρίζει πώς ή πότε εμφανίστηκε ή την ηλικία της Negative Zone. Αν η διαδικασία γήρανσής της είναι παρόμοια με του σύμπαντός μας, είναι πολύ γηραιότερη: έχει ήδη ξεκινήσει να συστέλλεται και στο τέλος θα καταρρεύσει (ένα Big Crunch (Μεγάλη Σύνθλιψη) σε αντίθεση με ένα Big Bang (Μεγάλη Έκρηξη)). Κάποια περίοδο υπήρχαν αρκετά είδη που διέθεταν ακμαίους πολιτισμούς και προόδευαν στην επιστήμη και στις τέχνες. Όταν ξεκίνησε η συστολή (εκτιμάται πριν από ένα εκατομμύριο χρόνια), εστίασαν στην επιβίωση. Για παράδειγμα, οι κάτοικοι του πλανήτη Tyanna χρησιμοποίησαν σπόρους για τη γαιοπλασία άλλων  κόσμων και δημιούργησαν πολλά απ' τα είδη που τώρα είναι γνωστό ότι ζουν εκεί. Άλλα είδη περιλαμβάνουν το λαό του Argor, του Arthros, του Kestor, του Krysok, του Mantracora, του Ootah και του Tarsuu.

Η Negative Zone είναι ένα εξωγήινο σύμπαν με διάφορα χαρακτηριστικά που την διακρίνουν απ' το δικό μας. Πρώτο, και πιο σημαντικό, αποτελείται εξ ολοκλήρου από αντι-ύλη. Οποιοσδήποτε ή οτιδήποτε κινείται απ' το ένα σύμπαν στο άλλο πρέπει να αντιστρέψει την πολικότητά του σε μοριακό επίπεδο, αλλιώς θα εκμηδενιστεί αμέσως. Δεύτερον, είναι ένα ώριμο σύμπαν που έχει ήδη αρχίσει να συστέλλεται (το δικό μας ακόμα διαστέλλεται) και τελικά θα καταρρεύσει. Τρίτον, ο χρόνος περνά με ταχύτερο ρυθμό σε σχέση με το δικό μας σύμπαν. Τέταρτον, ένας ακόμα άγνωστος παράγοντας (πιθανώς η έλλειψη νερού) κάνει την εξέλιξη δύσκολη, επειδή μεγάλο μέρος της Negative Zone είναι ακόμα ακατοίκητο. Οι πιο γνωστοί χαρακτήρες από τη Negative Zone είναι ο Annihilus και ο Blastaar.

Ανακάλυψη: Οι Fantastic Four και η Negative Zone
Ο Reed Richards ανακάλυψε τη Negative Zone και έχτισε την πρώτη πύλη ανάμεσα στα δυο σύμπαντα. Οι Fantastic Four την έχουν επισκεφθεί πολλές φορές.

Τα πρώτα χρόνια, ο Reed γνώριζε ελάχιστα για τους ανθρώπους και τις ιδιότητες της Negative Zone. Στην πραγματικότητα, τη μεταχειρίστηκε σαν ένα είδος κοσμικού σκουπιδοτενεκέ, χρήσιμη μόνο ως τόπο για να στέλνει ατίθασους εχθρούς όπως τον Super-Adaptoid και τον Galactus. Εγκατέλειψε αυτή τη στρατηγική αφότου τέτοιοι εχθροί δραπέτευσαν αναπόφευκτα.

Το μεγαλύτερο μέρος της αλληλεπίδρασης των Fantastic Four με τη Negative Zone έχει συμπεριλάβει απόπειρες από τον Annihilus, τον Blastaar, ή και των δύο να εισβάλουν στο σύμπαν μας. Ωστόσο, σε ένα παρατεταμένω ταξίδι εκεί, συνάντησαν διάφορους από τους άλλους κατοίκους. Ανακάλυψαν τον Ootah, έναν κόσμο μισοκαλυμμένο από μια πόλη, όπου τα συστήματα ελέγχου είχαν διώξει τους πολίτες. Ένας άλλος κόσμος, ο Kestor, κατέρρευσε όταν συντάχθηκε στο κέντρο της Negative Zone.

Πρόσφατα, ο Reed επέστρεψε στην ιδέα χρήσης της Negative Zone ως φυλακή, αυτή τη φορά με μια πραγματική εγκατάσταση για το σκοπό αυτό.

Κατά τη διάρκεια της Secret Invasion, η Lyja άνοιξε μια πύλη και μετέφερε ολόκληρο το Μέγαρο Baxter στη Negative Zone.

Ένας οικοδόμος την περιέγραψε ως έναν όγκο στο διάστημα, ένα έρμαιο σύμπαν που πεθαίνει, το οποίο συνδέθηκε με διάφορα άλλα.

Άλλοι Ήρωες στη Negative Zone
Για ένα χρονικό διάστημα, ο Captain Marvel και ο Rick Jones μοιράστηκαν το ίδιο σώμα, με το ένα σώμα στο σύμπαν μας και το άλλο στη Negative Zone. Αυτό που βρισκόταν στο σύμπαν μας άλλαζε θέση με το άλλο εκούσια με το να συνδεθεί με τα Nega-Bands ή ο Jones επέστρεφε ακούσια ύστερα από μερικές ώρες. Ο Captain Marvel ελευθέρωσε τον Jones από αυτή τη διακοπτόμενη φυλάκιση μεταφέροντάς τον σωματικά πίσω στο σύμπαν μας.

Ο Spider-Man έχει, επίσης, επισκεπτεί τη Negative Zone. Εμπλέχτηκε σε μια εξέγερση εναντίον του Blastaar στον κόσμο του Tarsuu και απέκτησε τη στολή που χρησιμοποιείται τώρα απ' τον Dusk.

Το βασίλειο του Asgard κάποτε παρασύρθηκε μέσα στη Negative Zone. O Odin απώθησε τον Annihilus, όταν επιχείρησε να εισβάλει.

Περιοχή Αφανισμού (Annihilation Area) / Σταυροδρόμι του Απείρου (Crossroads of Infinity)
Όπως έχει ήδη αναφερθεί, η Negative Zone συστέλλεται. Έχει σχηματιστεί στο κέντρο του σύμπαντος μια μαύρη τρύπα (τουλάχιστον η εκδοχή της στο σύμπαν της Negative Zone), απαρτιζόμενη από όλη την πλεονάζουσα ύλη. Καθώς μεγαλώνει, η έλξη της γίνεται ισχυρότερη κι έτσι προστίθεται περισσότερη μάζα στην ίδια-- ένας φαύλος κύκλος. Μερικοί την αποκαλούν Περιοχή Αφανισμού.

Θεωρητικά, αν εισέλθεις σε μια μαύρη τρύπα στο σύμπαν μας και ταξιδέψεις μέσω της μοναδικότητας θα μεταφερθείς σε ένα άλλο σύμπαν. Στην περίπτωση της μαύρης τρύπας της Negative Zone, αυτή η θεωρία είναι γεγονός. Παρ' όλα αυτά, για συνηθισμένα όντα, αυτό το ταξίδι θα ήταν θανατηφόρο. Ο πρώτος κίνδυνος είναι το καθαρό ποσό της μάζας μέσα στη μαύρη τρύπα, στη μορφή αερίου, πέτρας, και συντριμμιών. Ο δεύτερος είναι η εκθετική αύξηση στη βαρύτητα καθώς κάποιος πλησιάζει τη μοναδικότητα, η οποία θα ασκούσε παλιρροιακές δυνάμεις στον ταξιδιώτη. Τελικά, οτιδήποτε πλησιάζει τη μοναδικότητα έλκεται μέσα σε ένα ενιαίο σημείο με ταχύτητες μεγαλύτερες του φωτός, μια διαδικασία που θα μετέτρεπε την κανονική ύλη σε μικροσκοπικό ρεύμα πλάσματος. Η όλη διαδικασία θα ήταν σαν να περνάει κανείς μέσα από μια χιονοστιβάδα, ένα σεισμό και μια πλημμύρα ταυτόχρονα, με όλα αυτά σε κυριολεκτικά αστρονομικά επίπεδα. Χρειάστηκαν οι συνδυασμένες δυνάμεις των Doctor Doom, Annihilus και Invisible Woman προκειμένου να επιβιώσουν στη μόνη επιτυχημένη διάβαση μέσω της μοναδικότητας.

Μέσα στη μοναδικότητα είναι το Σταυροδρόμι του Απείρου, ένα μονοπάτι που διακλαδίζεται σε πολλά άλλα σύμπαντα. Ανάλογα με το πού κατευθύνεσαι στο μονοπάτι καθορίζεται και το σύμπαν στο οποίο εισέρχεσαι. Αν φτάσεις μέχρι το τέλος του μονοπατιού, θα συναντήσει τη νέα τοποθεσία της Tyanna.

Περιοχή της Παραμόρφωσης (Distortion Area)
Μια άμεση σύνδεση ανάμεσα στο δικό μας σύμπαν και τη Negative Zone θα σήμαινε το τέλος και των δύο. Ο Reed Richards βρήκε (ή δημιούργησε) ένα ενεργειακό πεδίο που χρησιμεύει ως μονωτής, έτσι ώστε τα ταξίδια ανάμεσα στα δύο σύμπαντα να είναι εφικτά. Η Περιοχή της Παραμόρφωσης είναι μια ενεργειακή σφαίρα στη Negative Zone που κανονικά είναι αόρατη (πιθανώς για να εμποδίσουν λαούς όπως οι Blastaar να την προσέξουν). Μια ακτίνα με το σωστό μήκος κύματος θα ενεργοποιήσει τη σφαίρα, καθιστώντας την ορατή για λίγο, και θα ανοίξει μια πύλη. Διαπερνώντας τη σφαίρα, όχι μόνο μεταφέρεσαι στο άλλο σύμπαν, αλλά, επίσης, αντιστρέφονται τα ατομικά σου σωματίδια ώστε να ταιριάζουν στην κατηγορία του προορισμού σου. Η εμπειρία προκαλεί, το λιγότερο, σύγχυση: η ναυτία είναι η πιο συνηθισμένη πάθηση, ενώ άλλοι ίσως υποστούν ψυχολογικές επιπτώσεις όπως ανησυχία ή κατάθλιψη. Σε σπάνιες περιπτώσεις κάποιος μπορεί να εισέλθει σε κατάσταση φούγκας, ένα είδος φαντασίωσης. Αυτά τα ψυχολογικά προβλήματα φαίνεται ότι συμβαίνουν μόνο όταν ταξιδεύεις μέσα, όχι έξω, από τη Negative Zone, συμπεραίνοντας ότι κάποια ιδιότητα της Negative Zone ενδέχεται να είναι υπεύθυνη.

Ο Reed πρόσφατα ανακάλυψε άλλους τρόπους για να ταξιδεύει στη Negative Zone--το Fold Space Transceptor--έτσι η Περιοχή της Παραμόρφωσης ίσως είναι παρωχημένη.

Χρονική Διαφορά
Στο χωροχρονικό συνεχές της Negative Zone, ο χρόνος περνά, αναλογικά, όπως και εδώ: ένα δευτερόλεπτο ανά δευτερόλεπτο. Όταν, όμως, συγκρίνονται τα χωροχρονικά συνεχή των δυο συμπάντων, οι αναλογίες διαφέρουν. Όταν στο σύμπαν μας περνά μια μέρα, στη Negative Zone περνούν έντεκα μήνες. Αντίστροφα, όταν στη Negative Zone περνά μια μέρα, στο δικό μας σύμπαν περνούν 25, 7 δευτερόλεπτα. Αυτό το φαινόμενο προσφέρει καταπληκτικές ευκαιρίες για έρευνα σε τομείς όπως η αστρονομία και η κοσμολογία. Μέχρι τώρα, οι δυσκολίες διάβασης και επιβίωσης στη Negative Zone έχουν αποθαρρύνει τέτοιες έρευνες.

Σημειώσεις

 * Η Negative Zone δεν πρέπει να συγχέεται με το ενεργειακό πεδίο που δημιούργησε ο Inhuman Maximus γύρω από την πόλη Atillan αντιστρέφοντας το atmo-gun του. Αυτό το φαινομενικά αδιαπέραστο ενεργειακό πεδίο καταστράφηκε τελικά όταν ο Black Bolt εξαπέλυσε τη δύναμη της φωνής του, συντρίβοντας το πεδίο και φθείροντας μεγάλο τμήμα της πόλης.


 * Στο Ultimate Σύμπαν, η N-Zone είναι ένα άλλο σύμπαν με διαβρωτική ατμόσφαιρα και έναν αντίπαλο που μοιάζει με έντομο, τον Nihil.


 * Η Negative Zone εμφανίζεται στη σειρά κινουμένων σχεδίων Fantastic Four: World's Greatest Heroes (Γη-135263). Παρουσιάζεται κατοικημένη από ποικίλα φιδόμορφα πλάσματα και πλάσματα που μοιάζουν με έντομα. Η Negative Zone υποτίθεται ότι συνδέεται με όλα τα άλλα σύμπαντα. Σε αντίθεση με το ταίρι της στη Γη-616, δεν ανακαλύφθηκε απ' τον Reed Richards, αλλά ο Doom ισχυρίζεται ότι την ανακάλυψε χρόνια πριν. Επίσης, η Negative Zone δεν εμφανίζεται να απαρτίζεται από αντιύλη, καθώς ο Johnny Storm και η κοπέλα του παρατηρήθηκαν να εισέρχονται σ' αυτήν χωρίς προστασία ή προετοιμασίες και σίγουρα θα είχαν εξολοθρευτεί.